open-index/open-wikipedia-markdown huggingface dataset:
יעקב סמסונוב

מצבת יעקב סמסונוב בבית הקברות בחדרה|שמאל|ממוזער|250px
**יעקב סמסונוב** (1882 גומל - 17 במאי 1931 חדרה) - תושב חדרה, חקלאי ומוכתר חדרה.

## קורות חייו
יעקב סמסונוב נולד בגומל, האימפריה הרוסית (כיום הומל בשטח בלארוס), לאריה לייב ומלכה סמסונוב. יעקב היה האח החמישי מתוך שישה ילדים. אב המשפחה, אריה לייב, עבד במפעל נייר משפחתי והמשפחה הייתה מן המכובדות בעיר. על אף מעמדה הרם, נמשך אב המשפחה אחר תנועת חובבי ציון והחל בהכנות לעליה לארץ. במסגרת ההכנות רכשה המשפחה שטח אדמה בחדרה. 

ב-1893 עלתה המשפחה ארצה. עליה זו לוותה בקשיים רבים ובתשלומי "בקשיש" גבוהים על מנת לאפשר את ירידת בני המשפחה לחוף יפו. לאחר מספר ימים ביפו הגיעה המשפחה לחדרה והתיישבה בחאן. 6 שנים חלפו עד שהשלטונות הטורקים התירו בניית בתי מגורים. בעקבות קבלת האישור התיישבה המשפחה ברחוב הגיבורים בחדרה בבית שבנה אב המשפחה. בהמשך הפך את בית זה לביתו של יעקב. יעקב למד במקווה ישראל.

עיסוקה העיקרי של המשפחה היה בחקלאות. יעקב עצמו ניהל את המחלבה הקואופרטיבית בחדרה.

המשפחה התמודדה עם קשיי הסתגלות רבים ובניהם קדחת הביצות שבמשך כ-20 שנה הפילה חללים רבים מבני חדרה וביניהם מספר בני משפחת סמסונוב (בסה"כ נפטרו בחדרה 214 איש מהמחלה). רק לאחר גילוי יתוש האנופלס והכינין למדו התושבים להתמודד עם המחלה.

בנוסף התמודדו התושבים עם סביבה ערבית עוינת. יחסים מתוחים אלו הגיעו לשיאם במאורעות תרפ"א (1921) כשחדרה הותקפה על ידי המון ערבי. התוקפים נהדפו אך הספיקו להבעיר מספר בתי מתיישבים וביניהם את ביתו של נחום סמסונוב אחיו של יעקב.

יעקב מונה לתפקיד מוכתר חדרה ושימש איש הקשר בין היישוב היהודי באזור לבין השלטונות הטורקיים ששלטו בארץ (ב-1918 עם הגעת הבריטים לארץ החליפו בתפקיד אחיו נחום). יעקב הוערך על ידי התושבים היהודים והערבים ופעל רבות לגישור ופישור יריבויות בין יהודים, ערבים והשלטונות הטורקים. בנוסף סייע יעקב ברכישת קרקעות (חדרה, כרכור ועוד). בין שאר פעולותיו הצליח יעקב להביא לשחרור אחיו אהרון מהכלא הטורקי בעכו לאחר שנאסר (עם קבוצה של חדרתים צעירים) באשמת בגידה.

יעקב נשא לאישה את רחל לבית רבינוביץ מיפו. נולדו להם שלוש בנות (שולמית, אופירה ופנינה) ובן (אריה).
הזמרת רמה סמסונוב היא אחייניתו (בת אחיו, אהרון).

## לקריאה נוספת
* **אלבום משפחות זכרון יעקב**, הוצאת "כרמים"
* משה סמילנסקי, **חדרה**, 1981 

## קישורים חיצוניים
* משפחת סמסונוב, באתר **הסמסונובים**.
* 
* אפרת פוגל, , במקור באתר mynet, 2 בפברואר 2011

## הערות שוליים

קטגוריה:מוכתרי מושבת חדרה
קטגוריה:אנשי העלייה הראשונה
קטגוריה:משפחת סמסונוב
קטגוריה:אישים הקבורים בבית הקברות הישן בחדרה
קטגוריה:ארץ-ישראלים שנולדו ב-1882
קטגוריה:ארץ-ישראלים שנפטרו ב-1931
ארתור דארוויל

**תומאס ארתור דארוויל** (באנגלית: **Thomas Arthur Darvill**; נולד ב-17 ביוני 1982) הוא שחקן וזמר אנגלי. עיקר פרסומו מגילום דמותו של רורי ויליאמס בסדרת המדע הבדיוני "דוקטור הו" ובגילום ריפ האנטר בסדרה "אגדות המחר".

## ביוגרפיה
### תחילת דרכו
בגיל עשר הצטרף דארוויל ללהקת תיאטרון צעירים בשם Stage2, בה היה חבר בשנים 1991–2000. בשנת 2000 הופיע במשך כשנה בערוץ הטלוויזיה האנגלי לילדים CITV בקריינות קישור בין התוכניות. לאחר שעזב, ייסד להקת תיאטרון בשם "הגברים של פואגו" (2001) אשר הופיעו באזור מרכז אנגליה. בגיל 18 עבר דארוויל עם ארבעה מחברי הלהקה להתגורר בעיר הלבנה שבלונדון, ולמד באקדמיה המלכותית לאמנות הדרמה.

הופעתו המקצועית הראשונה הייתה במחזה Terre Haute מאת אדמונד וייט, אשר הוצג בפסטיבל אדינבורו. הופעתו זכתה לשבחים בעיתונות. בהמשך הופיע במחזה במסגרת תיאטרון הווסט אנד אולפני טרפלגר, הופעה עליה היה מועמד לפרס השחקן הצעיר לשנת 2007 מטעם איבנינג סטנדרד.
בשנת 2007 גילם דארוויל את רוב במונולוג "**סטייסי**", תפקיד שתואר בטיימס כ"משכנע". מאוחר יותר באותה שנה הופיע דארוויל בגרסת תיאטרון לסרט הקולנוע לשחות עם כרישים.

### דוקטור הו ואחריה
[שמאל|ממוזער|250px|[קארן גילאן ודארוויל בכנס קומיקון 2012]]
בעונה החמישית של סדרת המדע הבדיוני דוקטור הו (2010) גילם דארוויל את רורי ויליאמס, אשר בעונה השישית הפך לדמות קבועה. באמצע העונה השביעית הדמות אותה גילם הוחזרה בזמן על ידי המלאכים הבוכים וכיוון שכך בהווה הסדרה הוא נחשב מת כביכול והופסקה הופעתו.
במקביל להופעתו בסדרה, שיחק דארוויל במחזה דוקטור פאוסטוס שהועלה בתיאטרון הגלוב, ובסדרת הטלוויזיה הבריטית ברודצ'רץ', בה גילם את הכומר פול קואטס.

## פילמוגרפיה
### טלוויזיה וקולנוע

### תיאטרון

## קישורים חיצוניים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:דוקטור הו
קטגוריה:מלחינים אנגלים
קטגוריה:זמרים בריטים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1982
אולבורי

**אולבורי** (באנגלית: **Albury**) היא עיר במדינת ניו סאות' ויילס שבאוסטרליה. העיר שוכנת על הגדה הצפונית של נהר מארי, המפריד בינה לבין עיר האחות שלה וודונגה שבוויקטוריה. שתי הערים יחדיו מהוות אזור אורבני שאוכלוסייתו מונה יותר מ-80,000 תושבים. אוכלוסיית אולבורי עצמה מנתה 45,627 תושבים במפקד 2011. העיר שוכנת במרחק של 462 ק"מ מהעיר סידני ו-259 מבירת ויקטוריה מלבורן.

## היסטוריה
האזור היה מיושב על ידי בני עם הווירדג'ורי (Wiradjuri) האבוריג'יני. משלחת המחקר בראשותם של האמילטון יום (Hamilton Hume) וויליאם הובל (William Hovell) סקרה את האזור לראשונה בנובמבר 1824 וציינה את המקום בתור נקודת חצייה של נהר המארי. הם קראו לנהר בשם נהר יום והמשיכו בדרכם דרומה. ב-1829 גילה את חלקו התחתון של הנהר צ'ארלס סטרט (Charles Sturt) במקום התחברותו לנהר מורומבידג'י (Murrumbidgee) ולא העלה על דעתו שזה אותו הנהר וקרא לו נהר מארי. שני השמות המשיכו להתקיים במקביל כמה שנים וכיום הנהר נקרא מארי. מקום החצייה שסומן על ידי יום והובל היה פופולרי ובקיץ ניתן היה לחצות שם את הנהר באופן רגלי.

היישוב עצמו הוקם ב-1839 ונקרא על שם כפר הנושא שם דומה השוכן במחוז קנט שבאנגליה. ב-1847 היו ביישוב שני מבני ציבור, בקתות מגורים רבות, תחנת משטרה ונפחיה. ב-1844 הוצבה רפסודת עץ על גדת הנהר כדי לסייע בחצייתו. סניף הדואר נפתח ב-1843.

עם הפרדתה של ויקטוריה מניו סאות' ויילס ב-1851, מצאה עצמה אולבורי כעיירת ספר. עם התפתחות הסחר עם מלבורן נבנה הגשר הראשון ב-1860. העיירה שמשה כעמדת מכס בין שתי המושבות. אוכלוסיית העיירה החלה לגדול עקב גל של מהגרים גרמנים שעסקו בגידול גפנים ליין. בשנות השבעים הוקמו בעיר מפעל לחמאה, טחנת קמח, יקבים ומפעל לייצור סיידר ומשקאות קלים. ב-1888 נפתח באלבורי בית הספר הראשון. ב-1881 קושרה אולבורי לסידני באמצעות מסילת ברזל.

## קישורים חיצוניים

* 
* אתר תיירות על העיר

## הערות שוליים

קטגוריה:ניו סאות' ויילס: ערים
קטגוריה:יישובים שהוקמו ב-1839
טאמוורת'

**טאמוורת**' (באנגלית: **Tamworth**) היא עיר במדינת ניו סאות' ויילס שבאוסטרליה. העיר, השוכנת על גדות נהר פיל (Peel River), היא מרכז אזורי ראשי לאזור ניו אינגלנד. העיר שוכנת באמצע הדרך בין סידני לבין בריזביין, שתי הערים הגדולות ביותר בחוף המזרחי של אוסטרליה. אוכלוסיית העיר מנתה 36,131 תושבים במפקד 2011.

טאמוורת' ידועה בכינוי "העיר הראשונה של האורות" ("First City of Lights") בהיותה היישוב הראשון באוסטרליה שרחובותיו הוארו בתאורה חשמלית ב-1888. כמו כן היא מפורסמת בתור בירת מוזיקת הקאנטרי של אוסטרליה בשל העובדה שהיא מארחת מדי שנה בסוף ינואר את פסטיבל טאמוורת' למוזיקת קאנטרי, השני בגודלו בכל העולם. העיר גם ידועה כבירת הסוסים של אוסטרליה בשל האירועים הרבים בתחום הנערכים בה, הגדולים מסוגם בחצי הכדור הדרומי.

## היסטוריה
האירופאי הראשון להגיע לאזור היה ג'ון אוקסלי (John Oxley) שעבר דרך עמק פיל ב-1818 והתרשם ממנו מאוד לטובה. ב-1831 הוקמו באזור התחנות הראשונות לגידול בקר ולגידול צאן ובאותה שנה הוקצה שטח גדול באזור לצרכים חקלאיים. בשנות השלושים של המאה ה-19 החלה העיירה להתפתח על הגדה הדרומית של נהר פיל. ב-1850 הוכרזה העיירה באופן רשמי על הגדה השנייה על בסיס היישוב הקיים. העיירה נעשתה לעיירה ראשית ונקראה טאמוורת' על שם עיר הנושאת את אותו שם השוכנת במחוז סטפורדשיר שבאנגליה, שיוצג באותו זמן בפרלמנט על ידי רוברט פיל שהיה ראש ממשלת בריטניה. העיר שגשגה וב-1878 חוברה לרשת מסילות הברזל. ב-9 בנובמבר 1888 הייתה טאמוורת' לעיר הראשונה בחצי הכדור הדרומי שרחובותיה הוארו בפנסים חשמליים. ב-1946 הוכרזה טאמוורת' כעיר.

## ערים תאומות
* 
* 
* 
* 
* 
* 

## קישורים חיצוניים

* 
* אתר המועצה האזורית של טאמוורת'
* אתר התיירות של טאמוורת'
* אתר פסטיבל מוזיקת הקאנטרי
* 

## הערות שוליים

קטגוריה:ניו סאות' ויילס: ערים
קטגוריה:יישובים שהוקמו ב-1850
אורנג' (ניו סאות' ויילס)

**אורנג**' (באנגלית: **Orange**) היא עיר במדינת ניו סאות' ויילס שבאוסטרליה. העיר שוכנת במרחק של 254 ק"מ מערבה מבירת המדינה סידני ובגובה של 862 מטרים מעל פני הים.

אורנג' מהווה מרכז לאזור הסובב אותה. ענפי הכלכלה העיקריים שלה הם חקלאות וכרייה. בסמוך לעיר ניצב הר קנובולאס (Mount Canobolas) שגובהו 1,395 מטרים מעל פני הים וממנו ניתן לצפות על האזור.

## היסטוריה
בשנת 1822 הגיע למקום קפטן פרסי סימפסון והקים יישוב לנידונים בשם בלאקמנס סוואמפ (Blackman's Swamp). בסוף אותו עשור בוצע סקר באזור וב-1829 הוקם היישוב באופן רשמי וב-1846 ניתן לו שמו על שם וילם הראשון, מלך הולנד לבית אורנז'.

תגלית הזהב הראשונה באוסטרליה נתגלתה באופיר הסמוכה ב-1851 וכתוצאה מתגלית זו החלה הבהלה לזהב באוסטרליה. תגליות נוספות של זהב באזורים הסמוכים גרמו להפיכתה של אורנג' כמרכז לסחר בזהב.

אורנג' המשיכה לשגשג כאשר התפתחה בה החקלאות וב-1846 היא הוכרזה כמועצה מקומית. קו הרכבת מסידני הושלם ב-1877 וב-1946 הוכרזה אורנג' כעיר.

## ערים תאומות
* 
* 
* 
* 

## קישורים חיצוניים

* אתר הבית של מועצת העיר אורנג' 
* 

## הערות שוליים

קטגוריה:ניו סאות' ויילס: ערים
קטגוריה:יישובים שהוקמו ב-1846
Brügger & Thomet MP9

**Brügger & Thomet MP9** (בקיצור: **B&T MP9**) הוא תת-מקלע שמיוצר על ידי Brügger & Thomet השווייצרית ומבוסס על השטייר TMP.

התמ"ק מיוצר בקליברים 9 מ"מ, 6.5x25 מ"מ ו-.45 ACP.

## גרסאות

לרובה יש גרסה אזרחית בשם TP9, גם הוא מבוסס על ה-TMP.

לגרסאות המאוחרות יותר (MP9-N, MP45) יש עיצוב חדש ויש להם שלושה מצבי ירי, חצי אוטומטי, 3 כדורים בכל לחיצה ואוטומטי.

## משתמשים

## קישורים חיצוניים

*אתר הבית של החברה Brügger & Thomet 
**המפרט הטכני של ה-MP9 
**המדריך לנשק 
*הסיקור של הנשק 
*הנשק באתר Modern Firearms 

קטגוריה:תת-מקלעים
דובו

**דובו** (באנגלית: **Dubbo**) היא עיר במדינת ניו סאות' ויילס שבאוסטרליה. נכון ליוני 2021, מנתה אוכלוסיית העיר 43,516 תושבים.

העיר שוכנת במרחק של כ-300 ק"מ מצפון-מערב לבירת המדינה סידני ובגובה של 275 מטרים מעל פני הים. היא משמשת כצומת כבישים ראשיים בניו סאות' ויילס היוצאים ממנה לבריזביין, לניוקאסל ולאדלייד.
## היסטוריה
שבטים אבוריג'ינים ישבו באזור כבר לפני כ-40,000 שנים. האירופאי הראשון שדיווח על האזור היה החוקר ג'ון אוקסלי (John Oxley) ב-1818. המתיישב הקבוע הראשון במקום היה רוברט דולהנטי (Robert Dulhunty) שמתואר כאחד מעשירי המושבה באותה תקופה. רועי צאן ובקר הורשו להקים תחנות גידול באזור ב-1824. ב-1828 דולהנטי הקים חווה בשם דובו. הוא היה מקורב לתושבים האבוריג'ינים באזור וכ-40 מהם הועסקו על ידיו. מתן שמות מקומות אבוריג'ינים הייתה מועדפת על ידיו. פרוש שם החווה בשפה המקומית הוא "אדמה אדומה", בהתאמה לנוף המקומי. פירוש נוסף לשם הוא "כיסוי ראש", כנראה עקב העובדה שגג ביתו של דולהנטי דמה לכובע בעיניהם של האבוריג'ינים.

ב-1846 גדל משמעותית מספר המתיישבים באזור והממשלה החליטה להקים בית משפט, תחנת משטרה ובית מעצר. מוסדות אלה שוכנו בשני מבנים ויחד עם פונדק וחנות כולבו היו אלה ארבעת המבנים היחידים במקום בשנת 1848. שנה לאחר מכן הוכרז המקום ככפר באופן רשמי. קצב גידול האוכלוסייה היא איטי עד לבהלה לזהב בשנות השישים. הבנק הראשון נפתח ב-1867 גידולה של האוכלוסייה הובילה להכרזתה של דובו כמועצה מקומית ב-1872 כשאוכלוסייתה מנתה 850 תושבים. ב-1881 חוברה דובו לרשת מסילות הברזל. ב-1966 הוכרזה דובו כעיר.

## קישורים חיצוניים
* 

* אתר הבית של מועצת העיר דובו
* אתר התיירות הרשמי של העיר
* 

## הערות שוליים

קטגוריה:ניו סאות' ויילס: ערים
קטגוריה:יישובים שהוקמו ב-1849
הדס שכנאי

**הדס שכנאי** (נולדה ב-10 באוקטובר 1961) היא מדענית מחשב ישראלית ופרופסור בטכניון. תחומי התמחותה העיקריים הם אופטימיזציה קומבינטורית ותורת האלגוריתמים ושימושיהן בפתרון בעיות הקצאת משאבים.

## ביוגרפיה
שכנאי נולדה וגדלה בשכונת אחוזת שמואל שבחיפה. היא קיבלה תואר ראשון מהפקולטה למדעי המחשב בטכניון בשנת 1986 ודוקטורט במדעי המחשב מהטכניון, בהנחייתם של מיכה חפרי ואלון איתי, בשנת 1991.
בין השנים 1993 ל-1995 הייתה שכנאי חוקרת במרכז המחקר תומאס ג'יי ווטסון של חברת IBM. החל משנת 1995 היא חברת סגל בטכניון.
בין השנים 2001–2004 הייתה אורחת במעבדות בל. החל משנת 2012 שכנאי משמשת כעורכת כללית של כתב העת DMTCS.

## תחומי מחקרה
שכנאי עוסקת בתכנון וניתוח אלגוריתמים לבעיות הקצאת משאבים שחשיבותם קריטית להבטחת ביצועים גבוהים וסקיילביליות של מערכות טכנולוגיית מידע.
רבות מהבעיות ששכנאי חקרה הן וריאנטים של בעיות יסוד באופטימיזציה קומבינטורית, כגון: בעיות אריזה, תזמון וצביעת גרף, השוכנות בליבת מדעי המחשב התאורטיים .
תרומותיה המרכזיות של שכנאי הן בפיתוח אלגוריתמי קירוב וסכימות קירוב פולינומיות לבעיות NP קשות, כגון בעיית סכום הצבעים, אריזה עם אילוצי סוגים, ומקסימיזציה תת-מודולרית.
שכנאי שואבת השראה מעולם המחול ומסיפורי המיתולוגיה (כגון המשל על באוקיס ופילמון).

## קישורים חיצוניים

* דף הבית של הדס שכנאי, באתר הטכניון.

## הערות שוליים

קטגוריה:סגל הטכניון: מדעי המחשב
קטגוריה:מדעניות מחשב יהודיות
קטגוריה:מדעניות מחשב ישראליות
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:אחוזת שמואל: אישים
קטגוריה:ישראלים שנולדו ב-1961
קטגוריה:ישראליות שנולדו ב-1961
M-302

ממוזער|250px|רקטות M302 שנתפסו ב-KLOC C.
**M-302** או **B302** או **ח'ייבר** או **פאדי-2** היא רקטת ארטילריה לטווח ארוך (עד 200 ק"מ) תוצרת מרכז סרס הסורי, מבוססת כנראה על מערכת WS-1 MLRS הסינית, שסופקה גם לאיראן. הרקטות נורות ממשגרים רב-קניים, ונעשה בהן שימוש נגד ישראל לראשונה במלחמת לבנון השנייה.

את הרקטות ניתן לשגר ממטול רקטות נייד כגון כלי רכב, עובדה שמקלה על חוליות ירי לשגר ולברוח במהירות. ה-M-302 היא רקטה, וכיוון טיסתה נקבע על ידי זווית ההגבהה והצידוד של המשגר.

בניגוד לגרסה הסינית והאיראנית, הגרסה הסורית שחזבאללה השתמש בה היא בעלת משגר של שישה קנים וראש הנפץ הוסב כך שיכיל פריטי מתכת באורך של עד 16 מ"מ שישמשו כרסס כנגד אדם.

בזמן מלחמת לבנון השנייה נראו עדויות לכך שהרקטה אינה יציבה וחלק מהרקטות ששוגרו התפוצצו באוויר לאחר השיגור.

## גרסאות

## אירועים מרכזיים
### הרקטה במלחמת לבנון השנייה
ב-2006 במהלך מלחמת לבנון השנייה השתמש חזבאללה ברקטות מדגמים A ו-B תחת הכינוי "**ח'ייבר 1**". 24 רקטות מסוג זה נורו על ישראל: אחת מהן נפלה ליד חדרה, כ-90 ק"מ דרומית לגבול לבנון - הנפילה הדרומית ביותר של רקטה ששוגרה לישראל במלחמה. בניגוד לסברה שרקטה מסוג זה פגעה במוסך הרכבת בחיפה וגרמה ל-8 הרוגים ולעשרות פצועים, מדובר היה ברקטה 220 מ"מ.

### עצירת משלוח רקטות לעזה
ב-5 במרץ 2014, ב"מבצע חשיפה מלאה", לכד כוח של חיל הים הישראלי את אוניית המשא Klos C ועל סיפונה 40 רקטות M-302. האונייה הועמסה ברקטות שיוצרו בסוריה והועברו בטיסה לאיראן, שם הוכנסו למכולות וכוסו בשקי מלט להסוואה. המכולות הועלו לספינה ושטו צפונה לעיראק, שם הוטענו עוד מכולות במטרה להסוות את המכולות עם הרקטות וכדי לבלבל את גופי הביון. הספינה שטה לכיוון פורט סודאן, ונלכדה כ-1,500 ק"מ דרומית לישראל. הכוח שהשתלט על הספינה מצא את הרקטות מוחבאות מתחת למלט. כל צוות הספינה נעצר והספינה הובאה לנמל אילת.

### במהלך מלחמת חרבות ברזל

בלילה שבין ה-21 ל-22 בספטמבר 2024, ולאחר מתקפת הביפרים על חזבאללה, סיכולים ממוקדים נרחבים ועליית מדרגה בתקיפות צה"ל בגבול הצפון, שוגרו כ-100 טילים מסוג M-302 והדגם הקטן יותר M-220 מלבנון לשטח ישראל, ואזעקות רבות נשמעו בכל רחבי הצפון. ההערכה הראשונית הייתה שמדובר בטילי פג'ר 5, אבל חזבאללה טען ששיגר טילים מסוג פאדי-1 ופאדי-2 בעלי קליבר של 220 ו-302 מ"מ, לחיפה ולבסיס רמת דוד.

בנוסף, במהלך החזית הצפונית במלחמת חרבות ברזל החל חזבאללה לעשות שימוש בטיל מדויק M-302 בעל מערכת הנחיה, שאותו הוא מכנה נסר-2. הנסר-2 בעל טווח של 150 ק”מ ראש נפץ במשקל 140 ק”ג

## ראו גם
*M-600
*R-160
## קישורים חיצוניים

*מידע טכני  על הרקטה m-302
*302 - רקטה בקוטר 302 מ"מ, באתר (עיט - העמותה הישראלית להגנה בפני טילים)
* 
* 

## הערות שוליים

קטגוריה:חזבאללה: אמצעי לחימה
M302
PLS

**PLS (Primary lateral sclerosis)**, היא מחלה נוירולוגית מקבוצת מחלות הנוירון המוטורי הפוגעת בנוירון המוטורי העליון וגורמת לחולשת שרירים מתקדמת אך לא פטלית. במחלה זו נפגע הנוירון העליון בניגוד למחלת ALS בה נפגעים הנוירון המוטורי העליון והתחתון והיא מחלה קשה יותר ולרוב פטלית.
## תסמיני המחלה
המחלה מופיעה לרוב לאחר גיל 50. היא פוגעת בשרירים הרצוניים ברגליים, ידיים ולשון. בתחילת מופיעה חולשה בשרירי הרגליים הגורמת להפרעות בשווי המשקל אך מה שמאפיין את המחלה הוא התכווצויות כואבות של השרירים. המחלה פוגעת גם בשרירי הפנים וגורמת להפרעה בבליעה ובדיבור.
בניגוד ל-ALS אין כאן ניוון שרירים. הבעיה העקרית היא ההתכווצויות של השרירים המלוות בכאב. ההתכווצויות אין סימטריות ומופיעות בפתאומיות דבר הגורם לנפילות.

המחלה אינה תורשתית אם כי תוארו מקרים בודדים של PLS בצעירים בהם זוהתה מוטציה בגן ALS2.

## טיפול
אין ריפוי למחלה אלא טיפול תומך. הסבל העיקרי הוא מהתכווצויות השרירים והתרופה העיקרית בישראל לטיפול בבעיה זו היא בקלופן. התרופה ניתנת דרך הפה אולם במקרים קשים אפשר להשתיל משאבת בקלופן המחוברת לתעלת עמוד השדרה ומזליפה בקלופן ישירות לאזור חוט השדרה. תרופות נוספות לטיפול בהתכווצויות הן כינין או פניטואין.

כן יש שיפור מסוים בטיפול פיזיותרפיה, רפואה תעסוקתית, טיפול בדיבור ועוד.

## פרוגנוזה
רוב החולים במחלה זו חיים שנים רבות ונפטרים מסיבות שלא קשורות בה. אין כאמור ריפוי למחלה וטווח הפגיעה שלה הוא רחב. יש כאלה שמסוגלים ללכת וכאלה שנזקקים לכסא גלגלים, מקל הליכה או לאמצעי עזר אחרים.

## קישורים חיצוניים
*PLS באתר Medscape
*PLS באתר NIH
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אטרופיות מערכתיות המשפיעות על מערכת העצבים
ירון לוי (קצין)

[250px|ממוזער|ירון לוי עם [בני גנץ ואביב כוכבי בבור שבקריה, מנהלים את מבצע חשיפה מלאה, מרץ 2014]]
**ירון לוי** הוא קצין צה"ל במילואים בדרגת תת-אלוף. בתפקידו האחרון שימש כראש מספן המטה בחיל הים הישראלי.

## ביוגרפיה
עם גיוסו לצה"ל השלים קורס חובלים. בשנים 1995–1997 שירת כמפקד ספינת טילים, שימש מדריך ראשי בקורס חובלים, בשנים 1999-2001 שימש מפקד פלגה 914, שימש מפל"ג בשייטת 3 בשנים 2001–2002 ומפקד קורס חובלים בשנים 2002–2004. לאחר מכן שימש ראש מחלקת מבצעים במספן הים, מפקד בסיס אשדוד בשנים 2008–2010 וכראש מספן המודיעין בשנים 2010–2011. ב-2012 מונה לראש מספן המטה, תפקיד בו לקח חלק בין היתר במבצע חשיפה מלאה.

לאחר שחרורו שימש בראש מחלקת הסייבר במטה לביטחון לאומי ולאחר מכן עבר לעבוד בחברת אלביט מערכות.

לוי בעל תואר ראשון במדעי המחשב ומתמטיקה מאוניברסיטת חיפה, תואר שני במדע המדינה מאוניברסיטת חיפה והמכללה לביטחון לאומי.

## קישורים חיצוניים

* .
* .
* .
* .
* .
## הערות שוליים

קטגוריה:ראשי מספן המטה
קטגוריה:מפקדי בסיס אשדוד
קטגוריה:ראשי מספן המודיעין
קטגוריה:סגל המטה לביטחון לאומי
קטגוריה:תתי-אלופים בחיל הים
קטגוריה:עובדי אלביט מערכות
קטגוריה:בוגרי אוניברסיטת חיפה
קטגוריה:ישראלים שנולדו במאה ה-20
הרפובליקה העממית של קרים

[ממוזער|150px|[נומאן צ'לבידז'יהאן, ראש ממשלת הרפובליקה העממית של קרים]]
**הרפובליקה העממית של קרים** (בטטרית של קרים: ***Qırım Halq Cumhuriyeti***) הייתה מדינה שקמה בחצי האי קרים בעת התפרקות האימפריה הרוסית ובירתה בבכצ'יסאראי. הרפובליקה התקיימה מדצמבר 1917 ועד ינואר 1918, ונחשבת למדינה המוסלמית החילונית הראשונה בהיסטוריה (ולאחריה אזרבייג'ן, אך הרפובליקה האזרית היא המדינה המוסלמית החילונית היחידה מביניהן שעודנה קיימת).

ההחלטה על הקמת הרפובליקה התקבלה בקורילטאי על ידי האוכלוסייה הטטרית בחצי האי, טטרים של קרים ילידי המקום, ודוברי השפה הטטרית של קרים.

הטטרים אמנם לא היוו רוב האוכלוסייה בחצי האי קרים (הרוסים היו 42% מהאוכלוסייה והאוקראינים 11%) אך היו הקבוצה המגובשת והמובילה ולכן כראש הממשלה נבחר המופתי, נומאן צ'לבידז'יהאן.

מתקפה של כוחות בולשביקים, בתמיכת אניות מצי הים השחור השיגה כיבוש של סבסטופול ב-16 בדצמבר. הבולשביקים המשיכו בלחצם ומולם עמדו שני רגימנטים של פרשים טטרים ורגימנט אחד רגלי ועוד כמה יחידות רוסיות. הלחץ הסובייטי נמשך וב-14 בינואר נכבשה סימפרופול.

נומאן צ'לבידז'יהאן נאסר על ידי הסובייטים, נכלא בסבסטופול וב-23 בפברואר 1918 הוצא להורג ללא משפט.

## קישורים חיצוניים

קרים
קטגוריה:מדינות טורקיות לשעבר
קרים
קטגוריה:מדינות שהתפרקו ב-1918
קטגוריה:קרים
טורווזאורוס

**טורווזאורוס** (שם מדעי: *Torvosaurus*) הוא סוג של דינוזאור תרופוד, טורף ממשפחת מגלוזאוריים, שחי בשלהי תור היורה, באמריקה הצפונית ואירופה.

## מאפיינים
פירוש שמו של דינוזאור זה הוא "לטאה פראית".

המין *Torvosaurus tanneri* נתגלה ב-1971 באמריקה הצפונית ואירופה ותואר ב-1979. המין *Torvosaurus gurneyi* התבסס על מאובנים שנתגלו ב-2006 בפורטוגל וכללו בעיקר חלקים מהלסת וסווג כמין חדש רק ב-2014.

טורווזאורוס היה אחד הטורפים הגדולים של תקופתו: אורכו הגיע עד ל-9–10 מטרים ומשקלו ל-2–4.5 טון. מבנה גופו היה אופייני לתרופוד טורף גדול: צוואר קצר וחזק שנושא גולגולת חזקה, לסת החמושה בשיניים חדות באורך 10 ס"מ, רגליים שריריות למרדף וזנב ארוך ומוצק שנועד לאיזון הגוף בעת מרדף אחרי טרף. זרועותיו היו קצרות (אך לא כמו של הטירנוזאוריים) וחזקות.

## בתרבות
דינוזאור זה הופיע בסדרה מהפכת הדינוזאורים.

## גלריה

קובץ:Torvosaurus tanner DBi.jpg|איור המשחזר *Torvosaurus tanneri*
קובץ:Torvosaurus gurneyi.png|שחזור שלד של *Torvosaurus gurneyi*
קובץ:Torvosaurus tanneri Reconstruction (Flipped).png|שחזור
קובץ:Museum AL dinosaur.jpg|שלד


## ראו גם
*מגלוזאורוס

## קישורים חיצוניים

*
*
*Ferocious dino was European giant, אתר ה-BBC, 5 במרץ 2014

## הערות שוליים

קטגוריה:בעלי חיים שתוארו ב-1979
קטגוריה:טקסונים שתוארו בידי ג'יימס א. יינסן
קטגוריה:מגלוזאוריים
קטגוריה:דינוזאורים שחיו ביורה עליון באירופה
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-1979
יציבות נומרית

באנליזה נומרית, **יציבות נומרית** מציינת את מידת דיוקו של האלגוריתם הנומרי ובהתאם את שגיאת הקירוב המוערכת שלו.

אי יציבות נומרית נוצרת ממגבלת ייצוג מספרים במחשב (או בכל אמצעי אחר), המוגבל על ידי גודל הזיכרון המוקצה למטרה זו, וגורם לכך שהמספר מקוצץ או מעוגל מעבר למספר ספרות זה. 

לדוגמה פאי (\pi) שווה ל-3.141592653589793 ביצוג 64 ביט, ביצוג של 32 ביט 3.1415927, וביצוג של 16 ביט ל-3.14.

מגבלת הייצוג עלולה לגרום לשגיאות בחישוב אם האלגוריתם רגיש לתנודות קטנות במספרים שלאחר הנקודה העשרונית, תנודות שעלולות לשנות את תוצאת החישוב בצורה ניכרת. לעיתים, מגבלת ייצוג העשרוני יכולה לגרום לשגיאה לגדול במהלך חישוב אלגוריתם התלוי בתוצאת חישובים קודמים שלו (לולאה או רקורסיה) ועלולה להשפיע במידה משמעותית על תוצאת הסופית. מצב זה נקרא **אי-יציבות נומרית**.

## קישורים חיצוניים
* 

קטגוריה:אנליזה נומרית
התחרות לקריקטורה הומוריסטית ע"ש פרידל שטרן

**התחרות לקריקטורה הומוריסטית ע"ש פרידל שטרן** היא תחרות קריקטורה דו-שנתית הנערכת על ידי המוזיאון הישראלי לקריקטורה ולקומיקס בחולון.
## פעילות
התחרות, המתקיימת פעם בשנתיים, מהווה חלק מצוואתה של הקריקטוריסטית הישראלית פרידל שטרן, שתרמה את עיזבונה האמנותי למוזיאון וביקשה לערוך תחרות בנושא קריקטורות הומוריסטיות. כל תחרות מתרכזת בנושא אחד והיא מלווה בתצוגה מיצירותיה של שטרן. במסגרת התחרות מוענקים פרס במסלול המיועד לאמנים מוכרים ופרס נוסף המוענק ליוצרים חובבים.
### 2012 - התחרות הראשונה לקריקטורה הומוריסטית ע"ש פרידל שטרן, בנושא "יום אישה שמח"

Friedelנועם נדב.jpg|נועם נדב (זוכה בקטגוריית מקצוענים)
Superגילי לפלר.jpg|גילי לפלר (זוכה בקטגוריית חובבים)

### 2014 - התחרות השנייה לקריקטורה הומוריסטית ע"ש פרידל שטרן בנושא "ישראל יוצאת לפנסיה"

File:2014 Friedel Stern Humorist Cartoon Contest 02.JPG|יונתן וקסמן (זוכה בקטגוריית מקצוענים)
תחרות פרידל 2014.jpg|הקריקטורה הזוכה של יונתן וקסמן
File:2014 Friedel Stern Humorist Cartoon Contest 01.JPG|קרן סייג (זוכה בקטגוריית חובבים)
תחרות פרידל 2014-2.jpg|הקריקטורה הזוכה של קרן סייג


2014 Friedel Stern Humorist Cartoon Contest 09.JPG
2014 Friedel Stern Humorist Cartoon Contest 13.JPG
2014 Friedel Stern Humorist Cartoon Contest 14.JPG

### 2016 - התחרות השלישית לקריקטורה הומוריסטית ע"ש פרידל שטרן בנושא "בקיצור ישראלית"

לנה ברונשטיין.jpg|לנה ברונשטיין (זוכה בקטגוריית מקצוענים)
אורי פנחסי.jpg|אורי פנחסי (זוכה בקטגוריית חובבים)

### 2018 - התחרות הרביעית לקריקטורה הומוריסטית ע"ש פרידל שטרן בנושא "קריקטורה במדים"
### 2020 - התחרות החמישית לקריקטורה הומוריסטית ע"ש פרידל שטרן בנושא "ואנחנו שניים"
רפאל בלומנברג זכה בקטגוריית מקצוענים. דניאל סוויד זכתה בקטגוריית חובבים.
### 2022 - התחרות השישית לקריקטורה הומוריסטית ע"ש פרידל שטרן בנושא "גברים? גברים!"
מישל קישקה זכה בקטגוריית מקצוענים. רותם אנגלמאייר זכתה בקטגוריית חובבים.

פרידל שטרן
קטגוריה:קריקטורה בישראל
אהרן צרויה

**אהרן** (**אַנרי**) **צרויה** (בצרפתית: **Henri Sérouya**; 3 באפריל 1895 – 1968) היה חוקר יהדות ופילוסוף יהודי-צרפתי יליד ירושלים.

## קורות חיים
אהרן צרויה נולד בירושלים בשנת 1895, בן למשפחה יהודית-ספרדית ותיקה שהגיעה לירושלים מחלב. בנעוריו למד בבית הספר של כל ישראל חברים בעיר. בשנת 1911 עברה משפחתו למצרים, ונותרה בה במהלך שנות מלחמת העולם הראשונה. צרויה השלים את לימודיו התיכוניים במצרים ובשנת 1919 נסע ללימודים בפריז. אף על פי שהיה חסר אמצעים כלכליים, התקבל ללימודי פילוסופיה באוניברסיטת סורבון והשלים בה תואר דוקטור לפילוסופיה. בין מוריו היה הפילוסוף היהודי-צרפתי הנודע אנרי ברגסון. לאחר שהשלים את לימודיו היה למרצה בסורבון וחבר באקדמיה הצרפתית למדעים.

צרויה היה כותב  וחוקר פורה. ספריו הראשונים ("מבוא לאמנות הציור בימינו", "הבעיה הפילוסופית של המלחמה והשלום", "מבוא לפילוסופיה בת זמננו") התקבלו בהערכה בחוגים הספרותיים בצרפת. בהמשך עבר לעסוק בפילוסופיה יהודית ובין היתר פרסם ספרים על הפילוסופיה של שפינוזה (1933) והפילוסופיה של הרמב"ם (1951). אחד מספריו החשובים ביותר היה ספר גדול על הקבלה, מקורותיה והמטאפיזיקה שלה (1947), שיצא לאור בצרפתית בשלוש מהדורות ותורגם לשפות נוספות, בהן גרמנית וספרדית. מחקריו הנרחבים על הקבלה חלקו בנושאים מסוימים על מסקנותיו של חוקר הקבלה הנודע גרשם שלום, שמצדו ביקר את צרויה על כך שמחקריו מושפעים מהאסכולה התאוסופית שצמחה בצרפת מהמאה ה-19. צרויה עסק גם בפילוסופיה יהודית של העת העתיקה, ובשנת 1959 פרסם ספר על האיסיים. כמו כן חיבר ספר על המחשבה הפילוסופית הערבית (1967). מלבד ספריו פרסם מאמרים רבים מעל כתבי עת אקדמיים צרפתיים ואנגליים. על מחקריו זכה למספר פרסי הוקרה מהאקדמיה הצרפתית.

בתקופת מלחמת העולם השנייה סבל כמו שאר יהדות צרפת מהאנטישמיות של משטר וישי. בפשיטה על ביתו ניזוקה ספרייתו הגדולה ורבים מכתבי היד נלקחו. בשנת 1949 הוזמן כאורח למדינת ישראל הצעירה, וביקר בה גם מספר פעמים נוספות לאחר מכן.

## מספריו

**Initiation à la peinture d'aujourd'hui*, Paris: La Renaissance du Livre, 1931.
**Le problème philosophique de la guerre et de la paix*, Paris: M. Rivière, 1932.
**Spinoza : sa vie et sa philosophie*, Paris: Editions Excelsior, 1933.
**La Kabbale : ses origines, sa psychologie mystique, sa métaphisyque*, Paris: Grasset, 1947.
**Maimonide : sa vie, son oeuvre / avec un exposé de sa philosophie*, Paris: Presses universitaires de France, 1951.
**Les esséniens*, Paris: Calmann-Lévy, 1959.
** La Pensée arabe*, Paris: Presses universitaires de France, 1967.
**Les Étapes de la philosophie juive Antiquité hébraique*, Paris: Fasquelle, 1969.


## לקריאה נוספת
* אברהם אלמליח, 'הפילוסוף והוגה הדעות הנרי (אהרן) צרויה', **אוצר יהודי ספרד** ח' (1965), עמ' 113-129.

## קישורים חיצוניים
* 
* Henri Serouya באתר WorldCat Identities.
* 
* 
* 
* 
* Henri Serouya Bibliothèque de l’Alliance israélite universelle
* 

קטגוריה:סגל אוניברסיטת פריז
קטגוריה:בעלי תואר דוקטור מאוניברסיטת פריז
קטגוריה:אנשי היישוב ילידי הארץ
קטגוריה:בוגרי בית ספר אליאנס (ירושלים)
קטגוריה:סופרים יהודים צרפתים
קטגוריה:פילוסופים יהודים צרפתים
קטגוריה:חוקרי יהדות ספרד
קטגוריה:חוקרי קבלה
קטגוריה:מחברי ספרי עיון יהודים
קטגוריה:יהודים חברי האקדמיה הצרפתית למדעים
קטגוריה:צרפתים שנולדו ב-1895
קטגוריה:צרפתים שנפטרו ב-1968
ישיבת קלצק (ארץ ישראל)

**ישיבת קלצק** פרדס חנה - רחובות, הייתה ישיבה שהוקמה על ידי הרב צבי יהודה מלצר, על שם ישיבת קלצק בליטא, שהוקמה על ידי אביו הרב איסר זלמן מלצר, ובראשה עמד גיסו הרב אהרן קוטלר.

הישיבה פעלה בין השנים תש"א - תשי"ז, אז התאחדה עם ישיבת הדרום.

## הקמת הישיבה בפרדס חנה
הרב צבי יהודה פתח את הישיבה כסניף של ישיבת קלצק בליטא. הרב אהרן קוטלר סייע לו בהקמת הישיבה והבטיח סיוע חודשי, אך עד הקמת הישיבה, בשנת תש"א, חרבה ישיבת קלצק בליטא.

הקבוצה הראשונה של הבחורים הייתה של שלושים בחורים, בעיקר מישיבת חברון, בהם הרב שניאור קוטלר והרב דב יפה. בין צוות הישיבה היה הרב זבולון גרז שהתגורר בחדרה והרב יואל קלופט ששהה כל השבוע בישיבה, וחזר לירושלים רק לשבת. הרב קוטלר מסר שיעורים בישיבה בעודו בחור.

הישיבה הוקמה בבית הכנסת של המושבה פרדס חנה. שחדרי השיעורים וחדר האוכל היו בחדרים הסמוכים לבית הכנסת. לאחר תקופה, כשראה שבני המושבה אינם שולחים את בניהם לישיבה, פתח הרב מלצר את מדרשית נעם.

## מעבר הישיבה לרחובות
בשנת תש"ז, מונה הרב מלצר לרבה של רחובות, במקום חותנו הרב צבי שטיינמן. הוא העביר את הישיבה לרחובות, כשיחד עמו עברו גם הרב קלופט והרב גרז אותם מינה גם לרבני שכונות בעיר. הישיבה שכנה בבית הכנסת הגדול של רחובות ברחוב בנימין, ומול בית הכנסת, במבנה ארעי, היה חדר השיעורים. מעבר לכביש היה חדר האוכל ומגורי התלמידים, במבנים ששמשו קודם לכן כאורוות של הצבא הבריטי, שעמדו סמוך למקום בו ניצב כיום בית שפירא.

עם פרוץ מלחמת העצמאות הצטרפו התלמידים לכוחות הלוחמים והישיבה התפרקה. לאחר קום המדינה הוקמה הישיבה מחדש.

באותה תקופה הביא את בן דודתו, הרב שך, לכהן כר"מ בישיבה. הרב שך נשאר כל השבוע בישיבה, ולשבתות חזר לירושלים. לאחר מעברו של הרב שך לישיבת פוניבז' בשנת תשי"ב, מילא את מקומו הרב יצחק קוליץ. בנוסף כיהן בישיבה הרב אלימלך בר שאול, עמו הגיעו מספר תלמידים מישיבת חברון, אשר כונו ה"עבריתניקים", בשל רצונם לשמוע שיעורים בעברית. בנוסף כיהנו בישיבה הרב מאיר צבי ברגמן, ראש ישיבת רשב"י וחתנו של הרב שך והרב משה שמעון וינטרוב.

בשנת תשי"ד הקים הרב מלצר את ישיבת הדרום, לבחורים ממשפחות פחות אדוקות. הישיבה הוקמה לצד ישיבת קלצק. בשנת תשי"ז בנה מבנה לישיבת הדרום, סמוך לביתו של חיים ויצמן. בתקופה זו התאחדו שתי הישיבות. חלק מצוות הישיבה, בהם הרב ברגמן, המשיכו ללמד בישיבת הדרום.

## לקריאה נוספת
*
*קהילות המבשר, כ"ו אדר א' תשע"ד, ראיון עם ידעאל מלצר.

## הערות שוליים

קלצק (ארץ ישראל)
קלצק (ארץ ישראל)
קטגוריה:פרדס חנה-כרכור: חינוך
קטגוריה:רחובות: חינוך
קטגוריה:רחובות: דת
ולדימיר סטויצ'ב

שמאל|ממוזער|250px|בית הספר על שם ולדימיר סטויצ'ב בסופיה
**ולדימיר דימיטרוב סְטוֹיְצֶ'ב** (בבולגרית: **Владимир Димитров Стойчев**; 24 בפברואר 1892, סופיה, נסיכות בולגריה – 27 באפריל 1990, סופיה, בולגריה) היה קולונל-גנרל בולגרי, אשר במהלך מלחמת העולם השנייה כיהן כמפקד הארמייה הראשונה של צבא בולגריה ולחם עימה בקרבות החזית האוקראינית השלישית תחת המרשל פיודור טולבוחין.

## ביוגרפיה
סטויצ'ב נולד בסופיה, ב-1911 סיים את האקדמיה הצבאית הטרזיאנית וב-1914 את האקדמיה הצבאית הבולגרית. הוא התגייס לחיל הפרשים ולחם במהלך מלחמת הבלקן הראשונה, השנייה ומלחמת העולם הראשונה. סטויצ'ב היה רוכב סוסים מצטיין ובין שתי מלחמות העולם ייצג את בולגריה באולימפיאדת פריז (1924) ואולימפיאדת אמסטרדם (1928).

בין 1930 ל-1934 כיהן כנספח צבאי של בולגריה בצרפת ובממלכה המאוחדת. בשנה זו, לאחר הפיכת הליגה הצבאית הועבר מתפקידו ובהמשך אף נכלא לתקופה קצרה. במהלך מלחמת העולם השנייה, הצטרף סטויצ'ב לחזית המולדת של בולגריה ובאוקטובר 1944 לאחר ההפיכה בה השתתף שהעלתה את חזית המולדת לשלטון הוחזר לשירות פעיל, הועלה לדרגת גנרל לויטננט ומונה למפקד הארמייה הראשונה. לאחר הצטרפות בולגריה לבעלות הברית, נותבה הארמייה הראשונה לסיוע לכוחות שלחמו בחזית האוקראינית השלישית תחת המרשל פיודור טולבוחין. במרץ 1945 לחמו הבולגרים במתקפת אגם בלטון בהונגריה, בהמשך במבצע וינה וב-8 במאי 1945 לחמו בקרב האחרון בו השתתפו כאשר כבשו את העיר קלגנפורט שבאוסטריה.

ביוני 1945, השתתף סטויצ'ב במצעד הניצחון של הצבא האדום במוסקבה. ולדימיר סטויצ'ב סיים את שירותו הצבאי בדרגת גנרל-קולונל. בין 1945 ל-1947 כיהן כנציג בולגריה בוושינגטון ובאו"ם. בהמשך, כיהן כיושב ראש הוועד האולימפי הבולגרי עד לפרישתו ב-1982. ולדימיר סטויצ'ב הלך לעולמו ב-1990 בסופיה והוא בן 98 שנים.

## קישורים חיצוניים

## הערות שוליים

קטגוריה:חברי הוועד האולימפי הבין-לאומי
קטגוריה:גנרלים בולגרים
קטגוריה:מפקדי ארמיות בצבא בולגריה
קטגוריה:אנשי צבא בולגרים במלחמת העולם הראשונה
קטגוריה:פוליטיקאים בולגרים
קטגוריה:מעוטרי עיטור סובורוב
קטגוריה:מעוטרי עיטור קוטוזוב
קטגוריה:מעוטרי אות לגיון הכבוד
קטגוריה:מעוטרי עיטור כוכב הפרטיזנים
קטגוריה:מפקדי ארמיות במלחמת העולם השנייה
קטגוריה:מלחמת הבלקן הראשונה: אישים
קטגוריה:רוכבי סוסים בולגרים
קטגוריה:נספחים צבאיים בולגרים
קטגוריה:משתתפי אולימפיאדת פריז (1924)
קטגוריה:משתתפי אולימפיאדת אמסטרדם (1928)
קטגוריה:בוגרי האקדמיה הצבאית הטרזיאנית
קטגוריה:בולגריה: אישים בספורט
קטגוריה:בולגרים שנולדו ב-1892
קטגוריה:נפטרים ב-1990
האגמים המזוריים

250px|ממוזער|שמאל|אגם סניארדבי - האגם הגדול ביותר מבין האגמים המזוריים
**האגמים המָזוּריים** (בפולנית: **Pojezierze Mazurskie**; בגרמנית: **Masurische Seenplatte**) הוא אזור עתיר-אגמים (כ-2,000 אגמים בשטח של כ-52,000 קמ"ר) בצפון-מזרח פולין, בין שפך הוויסלה לגבול פולין-רוסיה. האגמים מקושרים לנהרות סביבם ולים הבלטי במערכת תעלות. האגמים הוצעו על ידי פולין לרשימת שבעת פלאי עולם הטבע ונבחרו בקבוצת 28 האתרים הראשונים.

## היסטוריה
האגמים נוצרו בתקופת עידן הקרח של הפליסטוקן כמורנות שנסכרו ונכלאו. במאה ה-13 היו האגמים חלק ממדינת המסדר הטווטוני והיוו מכשול טבעי מול הסלאבים (באזור התקיים ב-1410 קרב גרונוולד בין האבירים הטווטונים לסלאבים). בהמשך היו האגמים חלק מפרוסיה המזרחית. במאה ה-18 נחפרה התעלה המזורית (גרמנית: Masurischer Kanal) המחברת את האגמים לים הבלטי.

אזור האגמים, מכשול מרכזי בדרך לכיתור ברלין ממזרח, היווה אתר קרבות בעת הפלישה הרוסית לפרוסיה המזרחית בראשית מלחמת העולם הראשונה ובו התקיימו הקרב הראשון על האגמים המזוריים והקרב השני על האגמים המזוריים, שבו הדפו כוחות האימפריה הגרמנית את צבא האימפריה הרוסית.

מוצב הפיקוד של אדולף היטלר, "מאורת הזאב", היה ביער באזור האגמים. בעקבות הסכם פוטסדם בסוף מלחמת העולם השנייה נכללו האגמים בשטח פולין.

## תיירות
כיום האזור משמש לתיירות. עיר הגישה העיקרית היא אלק (ליק) אליה מגיעה תחבורה מגדנסק, ורשה ווילנה. ערים תיירותיות נוספות באזור הן גיז'יצקו (Giżycko), מיקוואיקי (Mikołajki), ונגוז'בו (Węgorzewo), רין (Ryn), פּיש (Pisz) ואילאווה (Iława).

הפעילות באזור כוללת טיולים רגליים במספר מסלולים ביערות שבין האגמים ובהם כנסיות וגשרים עתיקים, צפרות, שיט, דיג ושחייה. הפארק הנופי המזורי (בפולנית: Mazurski Park Krajobrazowy) משתרע על פני כ-537 קמ"ר וכולל 11 שמורות טבע, בהן שמורת אגם Łuknajno המוכרת על ידי אונסק"ו כשמורה ביוספרית ויער בו מתקיים גרעין רבייה של הביזון האירופי.

## קישורים חיצוניים

* אתר תיירות פולני
* אתר תיירות מרכזי על האזור
* אזור האגמים המזוריים, אתר לונלי פלאנט
* 
* 

קטגוריה:פולין: גאוגרפיה
מזור
כפר לאם

250px|ממוזער|שמאל|הכפר וסביבותיו בסוף שנות ה-30
**כּפְר לַאם** (בערבית: **كفر لام**) היה כפר ערבי בנפת חיפה אשר שכן כ-21 קילומטר דרומית לעיר חיפה, בסמוך לכפרים עין ע'זאל וא-סואמיר. הכפר נהרס במלחמת העצמאות.
כיום שוכן בשטחו של מושב הבונים.
## היסטוריה
על פי ההיסטוריון והגאוגרף המוסלמי יאקות אל-חמאווי, שכן באזור כפר בשם **כפר לאב** שנוסד במאה ה-8 לספירה על ידי הח'ליף השאם אבן עבד אל-מלכ. 

במהלך התקופה הערבית נבנה בכפר לאב מבצר כפרלט, שנחשב כייחודי בשל סגנונו האדריכלי, שמאופיין במגדלים עגולים בפינותיו. המצודה נכבשה על ידי הצלבנים בסוף המאה ה-11, אך בשנת 1291, בעת ההתקפות הממלוכיות על מעוזי הצלבנים, נפל גם המבצר בידי המוסלמים ונחרב.

לורנס אוליפנט ביקר בכפר בשנת 1884, הוא סיפר שגילה שני מבנים מקומרים גדולים שתקרתם נתמכה בחמש קשתות. הוא גם קיבל מאנשי הכפר מנורות עתיקות ומטבעות.

לפי מפקד האוכלוסין של שנת 1931, היו בכפר 215 תושבים ו-50 בתים נושבים.
על פי נתוני סקר הכפרים 1945 בארץ ישראל, הוערכה אוכלוסייתו בכ-340 תושבים, שהתפרנסו ברובם מחקלאות על אדמות שהתפרשו על פני 6,838 דונם. מתוכם 1,734 שטחים ציבוריים.
על פי תוכנית החלוקה שכן הכפר בשטח המדינה היהודית ובמהלך מלחמת העצמאות היה סמוך לשטח "המשולש הקטן".
הכפר נכבש במלחמה, ב-16 ביולי 1948. במסגרת מבצע כיבוש הכפרים הערביים בחוף הכרמל, תקפו האוניות "חנה סנש" ו"התקווה" את הכפר, והוא נכבש כעבור זמן קצר לאחר שמרבית תושביו נטשו את המקום. על-פי ספר תולדות ההגנה, מה שייחד את המבצע הוא שנעשה בו שימוש ראשון במלחמה בירי על ידי כוח ימי, משתי ספינות מלחמה שירו מנשק קל על כפר לאם וא-סרפנד.. הכפר ננטש במהלך הקרב.

## ראו גם

* מבצר כפרלט

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:מישור החוף הצפוני
קטגוריה:הבונים (מושב)
שרה דניאלס

**שרה דניאלס** ׁ(באנגלית: **Sarah Daniels**, נולדה ב-1957) היא מחזאית ומחברת בריטית פורה.

## חייה
הקריירה שלה כמחזאית פרצה בשנת 1981, כאשר בחודש יולי הוצג המחזה שלה Penumbra בסטודיו לתיאטרון של אוניברסיטת שפילד וב-7 בספטמבר 1981 יצירתה *Ripen Our Darkness* הוצגה לראשונה בתיאטרון רויאל קורט. 

דניאלס הוזמנה לשהות במשך שנה במחלקה לספרות אנגלית של אוניברסיטת שפילד כדי להתמסר לכתיבה. בשנת 1984 הייתה סופרת הבית בתיאטרון רויאל קורט. היא הייתה זמן מה חברה במועצת המנהלים של התיאטרון קלין ברייק.

מחזותיה הוצגו גם בתיאטרון המלכותי הלאומי בלונדון, במרכז לאמנויות בטרסי, בתיאטרון קרוסיבל בשפילד ובצ'יקן שד.
דניאלס כתבה גם פרקים לסדרות אופרת סבון כמו "גריינג' היל", מדיקס, "איסטאנדרס" ו"הולבי סיטי".

שני קובצי מחזות שלה פורסמו בהוצאה לאור מטואן. לשרה דניאלס הייתה למשך שנים רבת בת זוג, קלייר וולטון, פעילה ומפקחת בתי ספר, שנפטרה בשנת 2009.

## מחזותיה
ביצירותיה הראשונות - כמו *Ripen Our Darkness*,*Gateway*,*Neaptide* שרה דניאלס דנה בסוגיות מרכזיות של האידילואוגיה הפמיניסטית, ביניהן מעמד הנשים בחברה, זהותן הנשית, היחסים בין אמהות ולבנות, הידידות של נשים ואתגרי השחרור מהפטריארכליות המדכאת. המחזה "Masterpieces" תוקף את נושא הפורנוגרפיה והאלימות של גברים כלפי נשים.
במחצית השנייה של שנות ה-1980 כתבה דניאלס שני מחזות היסטוריים:"Gut Girls" ו"Byrthrite המתמקד בחיי נשים במאה ה-17.
בשנות ה-1990 דניאלס מקדישה מחשבה לסוגיות הקושרות לבריאותן הנפשית של נשים.("Beside Herself" ,"Head Rot Holiday",
"The Madness of Esme and Shez" המחזה הרדיופיני "Purple Side Coasters ")

## פרסים ואותות כבוד
*1982 - פרס ג'ורג' דוויין עבור המחזה "Neaptide"

## מבחר מחזות
* *1981 * Ripen Our Darkness ברויאל קורט
* *Ma's Flesh is Grass* 1981 בסטודיו של תיאטרון קורסיבל
* *Masterpieces* 1983)
* *The Devil's Gateway* 1983
* *Neaptide* 1984 - בליברפול פלייהאוס
* *Byrthrite* 1986 - בתיאטרון אפסטרס
* *The Gut Girls* 1988 - בתיאטרון "אלבני אמפייר" בדפּטפורד
* *Beside Herself* 1990 - ברויאל קורט
* *Head Rot Holiday* 1991 - במרכז לאמנות בטרסי
* *The Madness of Esme and Shaz* 1994 (אזמי ושז בטירוף) בתיאטרון אפסטרס
* *Dust* 2003
* *Flying Under Bridges* 2005
* *God Blind Me* (מחזה רדיופוני 2007)
* *But If You Try Sometimes* (מחזה רדיופוני 2011)

## בעברית
*"אזמי ושז בטירוף" בתרגומו של עידו ריקלין, הוצגה לראשונה בבית צבי בשנת 2006, ושוב ב-2014
*"עשב השדה", בתרגומם של טלי יחצקי ואברהם עוז

## קישורים חיצוניים
* פמלה בקר, ניתוח קריטי של מחזותיה של שרה דניאלס, עבודת דוקטורט באוניברסיטת שפילד, יוני 1996, בהדרכת פרופ פליפ רוברטיס

קטגוריה:מחזאיות בריטיות
קטגוריה:תסריטאיות טלוויזיה בריטיות
קטגוריה:להט"ביות בריטיות
קטגוריה:להט"בים בריטים
קטגוריה:בריטיות שנולדו ב-1956
קטגוריה:בריטים שנולדו ב-1956
ווקיגן

**ווקיגן** (באנגלית: **Waukegan**) היא עיר במדינת אילינוי שבארצות הברית ועיר המחוז של מחוז לייק. על פי ההערכות של מפקד האוכלוסין של ארצות הברית משנת 2012, אוכלוסיית העיר מנתה 94,267 תושבים. ווקיגן היא העיר התשיעית בגודלה מבחינת אוכלוסייה באילינוי והעיר החמישית מבחינת גודל בחוף המערבי של ימת מישיגן, אחרי שיקגו, מילווקי, גרין ביי וקנושה.

## שם
בהתחלה היה המקום נקרא "מבצר קטן" (*Rivière du Vieux Fort)* בצרפתית. האזור הנוכחי של ווקיגן הוכר כ'וואקייגה' על המפה של תומאס הטצ'ין משנת 1778. לאחר מכן השם 'ווקיגנס' שהפך ל'ווקיגן'  נוצר על ידי ג'ון ה. קינזי וסולומון ג'ונו, השם אומץ בשנת 1849.

## גאוגרפיה ודמוגרפיה
ווקיגן נמצאת על חוף ימת מישיגן ורחוקה כ-13 ק"מ מגבול מדינת ויסקונסין ו-64 ק"מ מהעיר שיקגו. העיר נמצאת 204 מטרים מעל גובה פני הים. על פי לשכת מפקד האוכלוסין של ארצות הברית משנת 2010, שטחה הכולל של העיר הוא 61.8 קמ"ר אשר מתוכם 61.3 קמ"ר הם יבשה ו-0.54 קמ"ר מים.

נכון למפקד האוכלוסין של ארצות הברית משנת 2010, בעיר מתגוררים 89,078 תושבים אשר מתוכם 46.6% לבנים, 19.2% שחורים או אפרו-אמריקאים, 4.3% אסיאתים, 1.2% אינדיאנים, 24.6% מגזע אחר ו-4.1% משני גזעים או יותר. על פי המפקד משנת 2000, היו בעיר 87,901 תושבים, 27,787 משקי בית, ו-19,450 משפחות. צפיפות האוכלוסייה הייתה 1,475.0 נפש לקמ"ר. בעיר היו 29,243 יחידות דיור בצפיפות ממוצעת של 490.7 דירות לקמ"ר.

## כלכלה
### מרכזי התעסוקה הגדולים
על פי הדו"ח הפיננסי שנתי מקיף של העיר משנת 2010, המעסיקים הגדולים ביותר בעיר הם:

## ערים תאומות
* 

## קישורים חיצוניים

* 
* 

קטגוריה:אילינוי: ערים
קטגוריה:אילינוי: מושבי מחוזות
קטגוריה:יישובים שהוקמו ב-1829
תאוצנטריות

**תאוצנטריות** או **תאוצנטריציזם** (מיוונית θεός – אלוהים, κέντρον – מרכז) היא השקפה בתחום הפילוסופיה והתאולוגיה הרואה באלוהים את מרכז או תכלית העולם. מולה עומדות שתי השקפות שונות הנוגדות את הנחת היסוד שלה: ההשקפה האנתרופוצנטרית הרואה באדם את מרכז או תכלית העולם; והאקוצנטריות – השקפה הרואה באדם כלא יותר מחלק אינטגרלי מהטבע ומממלכת החיות.

ההשקפה התאוצנטרית באה לביטוי בעיקר בדתות האברהמיות.

לפי פרופ' ישעיהו ליבוביץ, תאוצנטריות הוא ערך המעמיד במרכז את עבודת האל, ודורש מבעל-הערך למלא את כל מצוות הדת ולהקדיש לקיומן את חייו, ואף למסור את נפשו כאשר הדת תובעת זאת ("ייהרג ואל יעבור").

## קישורים חיצוניים

קטגוריה:רוחניות ואמונה
קטגוריה:אנתרופולוגיה
לימון (קוסטה ריקה)

**פוארטו לימון** (בספרדית: **Puerto Limón**), או בקיצור **לימון**, היא בירת מחוז לימון בקוסטה ריקה. העיר נמצאת בחוף הים הקריבי, במרחק של 152 קילומטרים מבירת קוסטה ריקה סן חוסה. נמל לימון הוא הגדול והחשוב ביותר בקוסטה ריקה.

## היסטוריה
העיר נוסדה ב-1854 על ידי חוקר הארצות ממוצא גרמני פיליפ ולנטיני בעידוד ממשלת קוסטה ריקה.

העיר ניזוקה קשות ברעידת אדמה ב-1991.

מול נמל העיר ממקום אי קטן אוביטה. כריסטופר קולומבוס עגן בו לצוריך ביצוע תיקונים בספינותיו.

## חינוך
בעיר פועלות מספר אוניברסיטאות פרטיות וגם קמפוס של אוניברסיטת קוסטה ריקה.

## תחבורה
נמל התעופה הבינלאומי של לימון משרת את העיר, ומציע בעיקר טיסות בתוך קוסטה ריקה.

## ספורט
בעיר שוכן אצטדיון חואן גובאן שאירח כמה קבוצות כדורגל לאורך שנות קיומו: את לימוננסה עד סגירתה ב-2009, את לימון מ-2009 ועד סגירתה ב-2022 ואת לימון בלאק סטאר מאז 2022.

## ערים תאומות
* 

## קישורים חיצוניים

* 

קטגוריה:קוסטה ריקה: ערים
קטגוריה:אמריקה המרכזית: ערי נמל
קטגוריה:יישובים שהוקמו ב-1854
קטגוריה:הקריביים: ערי נמל
מינדי (סדרת טלוויזיה)

**מינדי** (באנגלית: **"The Mindy Project"**, תרגום מילולי: **"הפרויקט של מינדי"**) היא סדרת קומדיה רומנטית אמריקאית שעלתה לשידור ברשת FOX האמריקאית ב-25 בספטמבר 2012, ובישראל החל מ-2013 בערוצים HOT3 ובערוץ HOT Plus.
ב-7 במרץ 2014 הודיעה רשת FOX כי תשודר עונה שלישית לסדרה.

ב-6 במאי 2015 הודיעה רשת FOX כי ביטלה את הסדרה לאחר 3 עונות, אולם ב-15 במאי הודיע האתר Hulu כי רכש את הסדרה לעונה רביעית בת 26 פרקים, אשר שודרה בו החל ב-15 בספטמבר 2015. במאי 2016 חודשה הסדרה גם לעונה חמישית בת 16 פרקים, אשר עלתה לשידור ב-4 באוקטובר באותה שנה. בהמשך קוצצה עונה זו ל-14 פרקים. במרץ 2017 חודשה הסדרה לעונה שישית ואחרונה, בת 10 פרקים, אשר עלתה לשידור ב-12 בספטמבר 2017 והסתיימה ב-14 בנובמבר באותה שנה.

## תקציר העלילה
הסדרה עוקבת אחרי מינדי להירי (מינדי קלינג), מיילדת וגינקולוגית, המנסה לאזן בין חייה האישיים וחיי העבודה שלה, המוקפת בעמיתים ביזאריים ומשונים לעבודה במרפאה קטנה הנקראת "שולמן ושות'" בניו יורק סיטי. הדמות של מינדי מבוססת על אמה של מינדי, שהייתה מיילדת וגינקולוגית. בסדרה מינדי בוחנת את החיים שלה בעזרת שותפיה לעבודה: דני קסטלנו, חברה הטוב ביותר של מינדי וגם מושא האהבה שלה; ג'רמי ריד, רופא בריטי נאה שאיתו מינדי נהגה לשכב בעונה הראשונה; מורגן טוקרס, אח שהיה גם אסיר לשעבר; ופיטר פרנטיס, רופא אחר שהיה חבר במועדון סטודנטים בדארטמות' קולג'.

## צוות השחקנים
### צוות השחקנים הראשי
* מינדי קלינג בתפקיד ד"ר מינדי להירי, מיילדת וגינקולוגית רומנטית מתוסכלת. הדמות הראשית בסדרה.
* כריס מסינה בתפקיד ד"ר דני קסטלנו, מיילד וגינקולוג, מעמיד פני חבר טוב של מינדי אך הוא לא. מינדי ודני מתעלמים מהעובדה שיש ביניהם כימיה רומנטית.
* אד וויקס בתפקיד ד"ר ג'רמי ריד, מפקח אומלל וחסר מזל במקצת שמשגיח על מינדי ודני במשרד.
* זושה רוקמור בתפקיד תמרה, אחות חצופה במשרד (מהעונה השנייה), חברה של ריי רון. (עונה 2 ואילך).
* אייק ברינהולץ בתפקיד מורגן טוקרס, אח מוסמך במרפאה.
* זואי ג'ארמן בתפקיד בטסי פוטץ', פקידת קבלה אופטימית במשרד.
* אדם פאלי בתפקיד פיטר פרנטיס, רופא מיילד במרפאה (עונות 2-3, אורח בעונה 4).
* ניסי נאש בתפקיד ד"ר ג'יין פישמן, הרופאה הראשית. היריבה הראשית של מינדי, ולסבית (עונה 3 ואילך)
* פורצ'ן פיימסטר - (עונות 4-6) האחות קולט קימבל קיני

### שחקני משנה
* ג'וש פק בתפקיד ריי רון, החבר הפרחח של תמרה.
* אוטקרש אמבודקר בתפקיד האח הצעיר של מינדי, ראפר.
* קלן קולמן בתפקיד אלכס, חבר של מינדי.
* ג'ואנה גרסיה בתפקיד סאלי פרנטיס, אחות של פיטר.
* מקס מינגהלה בתפקיד ריצ'י קסטלנו, אחיו הצעיר של דני.

### הופעות אורח
* סת' רוגן בתפקיד סאם, אהבת הילדות של מינדי.
* בי ג'יי נובאק בתפקיד ג'מי, בן זוג של מינדי.
* ג'יימס פרנקו בתפקיד ד"ר פול לאוטרד, מחליפה הזמני של מינדי במרפאה.
* מובי בתפקיד עצמו.
* קווין סמית' בתפקיד עצמו.
* בארון דייוויס בתפקיד עצמו.

## סקירת סדרה

## ראו גם
* מינדי קלינג
* כריס מסינה

## קישורים חיצוניים

* 

* דף התוכנית באתר HOT
* 

קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שירדו משידור ועלו שוב
קטגוריה:סדרות קומדיה רומנטית אמריקאיות
קטגוריה:הולו: תוכן מקור
קטגוריה:סדרות טלוויזיה אמריקאיות שעלו לשידור בשנת 2012
פרס אנני לתסריט הטוב ביותר

**[[פרס אנני]] לתסריט הטוב ביותר** (באנגלית: **Annie Award for Writing in a Feature Production**) הוא פרס אמריקאי לתסריטאים על כתיבת תסריטים לסרטי הנפשה, המוענק באופן שנתי מאז 1996 על ידי האגודה הבין-לאומית לסרטי הנפשה.

כבר ב-1994 וב-1995 הוענק על ידי האגודה הבינלאומית לסרטי הנפשה פרס להוקרת הצטיינותם של תסריטאים, אך הוא כלל בו גם את מועמדותם של כותבי סדרות טלוויזיה. ב-1997, שנה לאחר היווסדותו של הפרס במתכונתו המיועדת לסרטי קולנוע, הוא לא הוענק כלל, אך הוא שב לטקס שנה אחר כך, ב-1998, ומאז הוא מוענק בקביעות. כמו כן, מאותה השנה ועד 2002 הוא נקרא באופן זמני "הישג אישי יוצא מן הכלל בכתיבת סרט".

אנדרו סטנטון, בראד בירד ופיט דוקטר מחזיקים בשיא הזכיות לפרס זה עם 3 זכיות לכל אחד. סטנטון מחזיק גם בשיא המועמדויות עם 6 מועמדויות.

## זוכים ומועמדים
### שנות ה-90

### העשור הראשון של המאה ה-21

### העשור השני של המאה ה-21

### העשור השלישי של המאה ה-21

## קישורים חיצוניים
* אתר פרס אנני

## הערות שוליים

*
תסריט
אנני
אירית מאירי

**רות אירית מאירי** (נולדה ב-26 באוגוסט 1950) היא שחקנית וזמרת ישראלית.

## ביוגרפיה
מאירי, בתם של יעקב (יָשָה) מאירי-קנטורשצ'יק, פסנתרן קלאסי וג'אז, ודרורה דרורית (לבית גרינברג), זמרת אופרה (סופרן קולורטורה).

מאירי בוגרת סטודיו למשחק ניסן נתיב. בשנת 1972 הופיעה במופע "חור בהשכלה" שהועלה על ידי הסטודיו של ניסן נתיב.

הופיעה ב"להקת האוניברסיטה" - להקת בנות שהוקמה בזמן מלחמת יום הכיפורים למטרת הופעה לחיילים בבסיסי חיל האוויר, והמשיכה להופיע אחרי המלחמה. בסוף שנות ה-70 הופיעה בתיאטרון העממי של אלי שגיא, יחד עם בעלה דאז מנשה ורשבסקי. בשנים 1979-1980 הופיעה בהצגות "זוגות לבילוי משותף" ו"הריון משותף". בשנת 1982 הופיעה בהצגה לילדים קריוס ובקטוס.

שיחקה בקאמרי בהצגות "יסורי איוב" (מנהלת הקרקס), אמדאוס (קתרינה קווליירי הזמרת), מעגל הגיר הקווקזי, כמו גם בתיאטראות מסחריים. שיחקה בתיאטרון הסימטה בהצגות "התפוז המכני", "גאווה ודעה קדומה" ו"אבסורד. דוט. קום".

הופיעה בסרטי הקולנוע "המשכנע", "מיכאל שלי", "שדר מן העתיד" (דוד אבידן), מסג'יסט הצמרת", "כשנותנים - קח!", בסרט "הקול בסדר" (יעל הספרית), אשר זכה במקום הראשון ויצג את ישראל בלוס אנג'לס, בתחרות העולמית "פרויקט סרטים של 48 שעות" בשנת 2012 ועוד.
הופיעה בטלוויזיה ב"רמזור", בתפקיד מנהלת בי"ס ברנר, בסרט "פרקי אליק" (חברתו יעל), כאמא במספר תוכניות של "קשר משפחתי" ועוד.

## חיים אישיים
אירית מאירי נישאה ב-1975 לשחקן מנשה ורשבסקי והיא אם לשניים.

## פרסים ומלגות
* פרס שחקנית השנה על שם מיכאל גור לשנת 1974
* מלגות קרן התרבות אמריקה ישראל בשנים 1972-1969

## קישורים חיצוניים

* שדר מן העתיד - סרט, אתר "הבמה"
* פרקי אליק (1974), אתר "אישים"
* מיכאל שלי (1975)*
* כשנותנים קח (1982)
* מנשה ורשבסקי, אתר "אישים"
* קרן התרבות אמריקה ישראל 
* "הקול בסדר", יוטיוב
* רמזור (סדרת טלוויזיה), אתר "מאקו"

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני התיאטרון הקאמרי
קטגוריה:זמרות ישראליות
קטגוריה:זמרים ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:ישראליות שנולדו ב-1950
קטגוריה:ישראלים שנולדו ב-1950
הפלס (ירחון)

**הפלס** היה ירחון בעברית שיצא לאור בעיר פולטבה באימפריה הרוסית, בין השנים 1900–1905. עורך ראשי ומו"ל כתב העת היה הרב אליהו עקיבא רבינוביץ.

## הקמת כתב העת
במהלך המאה ה-19, יצאו לאור כתבי עת יהודיים רבים, אך רובם היו מזוהים עם חוגי המשכילים. במזרח אירופה הופיעו באותה עת הכרמל, המליץ והצפירה, ובעוד בארץ ישראל ובגרמניה, הוציאו האורתודוקסים כתבי עת כמו הלבנון, ודער איזראעליט, או מחזיקי הדת שיצא בגליציה, הרי בכל רוסיה ופולין לא היה קיים כתב עת אורתודוקסי-שמרני מובהק.

מטרתו של הרב רבינוביץ בהוצאת הירחון הייתה, לקרב לב ישראל לאביהם שבשמים, לתורה ולמסורת, ולהגן עליהם מפני הרוחות הרעות.

הפלס יצא לאור מתשרי תרס"א (אוקטובר 1900), במשך חמש שנים עד סוף שנת תרס"ה (ספטמבר 1905).

לשם "הפלס" נועדה כפל משמעות. מלבד היותו פלס לשקול על ידו מה לקרב ומה לרחק, עוד גם יפלס נתיב בלב בני העם.

## אופיו של הפלס
חידושי תורה והלכה תפסו חלק מעמודי "הפלס". אך רובו הכיל מאמרי הגות ופובליציסטיקה, כאשר חלק ניכר מהמאמרים נכתבו על ידי הרב רבינוביץ עצמו. גם הרב קוק והרב יהודה לייב צירלסון כמו רבנים רבים אחרים פרסמו שם מאמרים פעם בפעם. הפלס הרבה להתפלמס עם החילונים, ובפרט עם התנועה הציונית, ולדברי העורך הפלס גם סבל מהתנכלויות מידי הציונים.

## הפסקת הופעת הפלס
בשנת תרס"ו (סוף 1905), חדל הפלס להופיע. אף שבגיליון האחרון מתלונן העורך על הקשיים הכלכליים הגדולים בהם שרוי הירחון, לדבריו סיבת הסגירה לא הייתה כלכלית, אלא בעקבות כך שהוטלו עליו מגבלות קשות בתכנים, ככל הנראה בעקבות מהפכת 1905, והפוגרומים שחלו באותו זמן.

## עיתונים מאוחרים שהשתמשו בשם "הפלס"
בשנת תשל"א (1971) הוציא הרב יהודה אריה לייב לוין עורך המודיע, מגזין בשם **הפלס** על שם הירחון של הרב רבינוביץ שהוציא גם כן עיתון בשם המודיע. העיתון יצא במשך כשנה והתפרסמו בו זכרונותיו של אביו הרב יצחק מאיר לוין.

בשנת תשע"ב (2012) החלו להוציא אנשי הרב שמואל אוירבך יומון בשם הפלס, בעקבות המחלוקת בציבור הליטאי.

## קישורים חיצוניים
***כרכי הפלס באתר [[HebrewBooks]]**
** 
** 
** 
** 
** 
* 

## הערות שוליים

קטגוריה:עיתונות בעברית
קטגוריה:עיתונות חרדית
קטגוריה:יהדות מזרח אירופה
קטגוריה:כתבי עת תורניים
קטגוריה:האימפריה הרוסית: כתבי עת
מגלוזאוריים

ממוזער|גולגולות של מגלוזאורים שונים
ממוזער|230px|השוואה של מינים מהמשפחה לאדם.
**מגלוזאוריים** (שם מדעי: Megalosauridae) היא משפחה של דינוזאורים תרופודים מאינפרא-סדרה טטנורים. המגלוזאוריים חיו בתור היורה באירופה, אמריקה הצפונית, אמריקה הדרומית ואפריקה. הם כללו דינוזאורים טורפים בגדלים שונים: מדינוזאורים קטנים יחסית עד לדינוזאורים גדולים למדי. הטורפים הגדולים ביותר במשפחה זו הם המגלוזאורוס והטורווזאורוס. המגלוזאוריים קרובים לספינוזאוריים.

## קליידוגרמה ומיון
*משפחת **מגלוזאוריים** (Megalosauridae)
**תת-משפחה Megalosaurinae
***מגלוזאורוס (Megalosaurus)
***טורווזאורוס (Torvosaurus)
***דוריאונטור (Duriavenator)
***וייהנונטור (Wiehenvenator)
**תת-משפחה Eustreptospondylinae
***אאוסטרפטוספונדילוס (Eustreptospondylus)
**תת-משפחה Afrovenatorinae
*** סטריפטוספונדילוס (Streptospondylus)
***אפרוונאטור (Afrovenator)
***דוברוילוזאורוס (Dubreuillosaurus)
***Leshansaurus
***מגנוסאורוס (Magnosaurus)
***Magnosaurus
***Piveteausaurus
***פואקילופלירודון (Poekilopleuron)?

קליידוגרמה - "עץ משפחה" פילוגנטי המתבסס על המאמרים של בנסון 2010:

## קישורים חיצוניים

## הערות שוליים

*
קטגוריה:בעלי חיים שתוארו ב-1869
קטגוריה:טקסונים שתוארו בידי תומאס הנרי האקסלי